2022. gada 20. februārī

**Latvijas čempionāts un Latvijas junioru un jaunatnes meistarsacīkstes**

Svētdien, 20. februārī ar Latvijas čempionātu un Latvijas junioru un jaunatnes meistarsacīkstēm noslēdzās četru dienu sacensību maratons. Latvijas čempionātā kopumā piedalījās 64 sportisti.

Vīriešu konkurencē Latvijas čempiona titulu izcīnīja Kristers Aparjods, kurš divu braucienu summā uzrādīja labāko rezultātu – 1:37.260 minūtes. Otrajā vietā, Aparjodam piekāpjoties par 0.498 sekundēm, Artūrs Dārznieks. Savukārt bronzas godalga Rikam Kristenam Rozītim. Latvijas junioru un jaunatnes meistarsacīkstēs “Junioru” vīriešu konkurencē uzvaru izcīnīja olimpietis Gints Bērziņš. Savukārt Kaspars Rinks pirmajā braucienā piedzīvoja kritienu un nefinišēja.

Sieviešu konkurencē karjeru ar Latvijas čempiones titulu noslēdza Elīza Tīruma, kura abos braucienos uzrādīja labāko finiša laiku. Sudraba godalga Kendijai Aparjodei. Savukārt bronza Ullai Zirnei. “Junioru” sieviešu konkurencē Latvijas meistarsacīkstēs uzvaru izcīnīja Zane Kaluma, bet otrajā vietā ierindojās Frančeska Bona.

Divvietīgo ekipāžu konkurencē kā vienīgie dalībnieki Latvijas čempionu titulu izcīnīja Andris Šics/Juris Šics.

Latvijas Junioru un jaunatnes meistarsacīkstēs “Junioru” divvietīgo ekipāžu konkurencē uzvaru izcīnīja Kaspars Rinks/Vitālijs Jegorovs. Sudraba godalga sieviešu duetam – Andai Upītei/Zanei Kalumai. Savukārt trešajā vietā Jānis Gruzdulis Borovojs/Uldis Jakseboga.

“Junioru” sieviešu divvietīgo ekipāžu konkurencē Latvijas meistarsacīkstēs uzvaru izcīnīja Viktorija Ziediņa/Selīna Elizabete Zvilna, otrajā vietā atstājot Martu Poli/Agniju Bogdanovu.

“Jauniešu A” divvietīgo ekipāžu konkurencē uzvara Eduardam Martam Markitānam/Ēdenam Čepulim.

“Jauniešu A” piecu dalībnieku konkurencē zelta godalgu Latvijas junioru un jaunatnes meistarsacīkstēs izcīnīja Aleksis Siņiļņikovs. Otrā vieta Martam Eduardam Markitānam. Savukārt bronzas godalga Robertam Lazdānam.

“Jaunietes A” astoņu meiteņu konkurencē uzvaru divu braucienu summā izcīnīja Agnija Bogdanova. Otrajā vietā Katrīna Duganova, bet trešā – Luīze Vucāne.

“Jauniešu B” zēnu konkurencē pirmā vieta Robertam Sprukulim. Sudraba godalga Ģirtam Circenim, bet trešajā vietā Ričards Daukšta.

“Jauniešu B” meiteņu konkurencē uzvaru izcīnīja Madara Pavlova. Otrajā vietā ierindojās Margita Sirsniņa. Savukārt trešajā vietā Ulrika Latvena.

Jaunāko dalībnieku zēnu konkurencē uzvaras laurus plūca Renārs Kūkojs aiz sevis, otrajā vietā atstājot Evertu Precinieku, bet trešajā – Jēkabu Blāķi.

Savukārt “Jauniešu C” meiteņu konkurencē uzvara Katrīnai Parfenkovai. Otrā vieta Margaritai Vancānei. Savukārt lieliski aizvadot pirmo braucienu, otrajā braucienā Katija Rimcāne piedzīvoja kritienu un nefinišēja.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456